daddel
Store norske leksikon,Teknologi og industri,Landbruk,Jordbruk,Nyttevekster
Daddel er frukt av daddelpalme. Daddel er et bær med ett frø; den er rødbrun, oval og 1–7 cm lang. Smaken er intens, søt og aromatisk. Hos oss er tørkete dadler tradisjonell julesnacks.
Phoenix-slekta inneholder 14 arter tropiske og subtropiske palmer. Mange av artene har spiselige frukter, men bare ekte daddel er viktig kommersielt på verdensbasis. Det finnes en rekke kultivarer av vanlig daddel. Palmen er hjemmehørende i Sørøst- Asia, men er spredd i mange tropiske og subtropiske områder.Daddelpalmen blir opptil 30 meter høy. Bladene er fjærdelte, 3–6 meter lange og sitter samlet i toppen. Blomstene er bitte små, gulaktige og danner store klaser. Villdaddel (Phoenix sylvestris) er hjemmehørende i India. Treet blir opptil 15 meter høyt. Frukten er mørkerød og regnes ikke som like god som vanlig daddel. Saften fra blomstene brukes til alkoholholdig drikke. Andre navn er wild/silver/sugar date palm og Indian date (engelsk). Anvendelse og smak Smaken er intens, søt og aromatisk. Hos oss er tørkete dadler tradisjonell julesnacks, men friske dadler blir stadig mer populære. Både tørkete og friske dadler brukes i en rekke matvarer som konfekt, søtsaker, sirup, desserter, kaker, gryteretter og salater. Ferske dadler blir gjerne stekt.Dadler kan inneholde opptil 80 prosent sukker og er rike på protein og mineraler som magnesium, selen og sink. Les mer i Store norske leksikon daddelpalme sviske